เรื่องร้องเรียน: การเร่งรื้อสะพานข้ามแยกตลาดบางกะปิ เพื่อสร้างสกายวอล์ค ผู้รับเหมาฯบริหารจัดการการควบคุมเสียงและฝุ่นที่เกิดจากการรื้อถอนไม่ดีพอ ก่อให้เกิดมลภาวะทางเสียงและฝุ่นPM2.5จำนวนมาก มีเพียงผ้าใบบางๆกันเท่านนั้น ซึ่งอาจไม่ดีพอ ทำให้ประชาชนและผู้พักอาศัยบริเวรดังกล่าว รวมไปถึงพ่อค้าแม่ค้าได้รับความเดือดร้อนและผลกระทบอย่างมาก ขอท่านผู้ว่าฯส่งทีมงานมาตรวจสอบด้วย จะเป็นพระคุณมาก (ควรมีการฉีดพ่นละอองน้ำ เพื่อควบคุมฝุ่น)
การดำเนินการของเจ้าหน้าที่: สำนักการโยธา กรุงเทพมหานคร ขอเรียนว่า บริเวณดังกล่าวอยู่ในโครงการก่อสร้างสะพานข้ามแยกบางกะปิ (สะพานลาดพร้าว-เสรีไทย) โครงการฯ ได้มีมาตรการเพื่อลดฝุ่นละอองดังนี้  - มีการสกัดพื้น ระหว่างเวลา 8.00 น. - 20.00 น. - ฉีดพ่นละอองน้ำเพื่อลดฝุ่น ประมาณทุกๆ 30-40 นาที/ครั้ง(ขึ้นอยู่กับสภาพอากาศ) และมีการพรมน้ำขณะสกัดตลอดเวลา   การป้องกัน มีดังนี้ - มีผ้าใบ ทั้งหมด 4 ชั้น  ชั้นที่ 1 (ด้านใน) ตาข่ายนิรภัย (เพื่อป้องกันเศษคอนกรีตชิ้นใหญ่) ชั้นที่ 2-3 ผ้าใบ Mesh sheet (เพื่อป้องกันเศษวัสดุชิ้นเล็กๆและฝุ่นละออง) ชั้นที่ 4 (ด้านนอก) ผ้าใบ Blue sheet (เพื่อป้องกันน้ำ และเศษวัสดุ และ ฝุ่นละออง ตามรูปถ่ายที่แนบ
ความเห็นของผู้แจ้ง: อยากให้ท่านเจ้าหน้าที่ฯแอบมาดูหน้างาน และนั่งทานข้าวแถวนี้ มาลองฟังเสียงพ่อค้าแม่ค้าด้วยครับ ช่วงเวลา 9.00 น.ฝุ่นละอองลอยหนามาก..ขอบคุณครับ
พื้นที่: แขวงคลองจั่น เขตบางกะปิ กรุงเทพมหานคร